[ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] [ TSZ: 1. Mudofaa va milliy xavfsizlik / Umumiy masalalar] Oʻzbekiston Respublikasi Davlat xavfsizlik xizmati raisining buyrugʻi Oʻzbekiston Respublikasi Davlat xavfsizlik xizmati bayrogʻi va emblemasidan foydalanish tartibi toʻgʻrisidagi nizomni tasdiqlash haqida [Oʻzbekiston Respublikasi Adliya vazirligi tomonidan 2023-yil 19-oktabrda roʻyxatdan oʻtkazildi, roʻyxat raqami 3466] [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] Oʻzbekiston Respublikasining “Oʻzbekiston Respublikasi Davlat xavfsizlik xizmati toʻgʻrisida”gi Qonuni va Oʻzbekiston Respublikasi Prezidentining 2018-yil 14-martdagi PF-5379-son “Oʻzbekiston Respublikasining davlat xavfsizligi tizimini takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Davlat xavfsizlik xizmati bayrogʻi va emblemasidan foydalanish tartibi toʻgʻrisidagi nizom ilovaga muvofiq tasdiqlansin. LexUZ sharhi Qarang: Oʻzbekiston Respublikasining “ Oʻzbekiston Respublikasi Davlat xavfsizlik xizmati toʻgʻrisida ”gi Qonuni . 2. Mazkur buyruq rasmiy eʼlon qilingan kundan eʼtiboran kuchga kiradi. Rais A. AZIZOV Toshkent sh., 2023-yil 14-oktabr, 113-son Oʻzbekiston Respublikasi Davlat xavfsizlik xizmati Raisining 2023-yil 14-oktabrdagi 113-son buyrugʻiga ILOVA Oʻzbekiston Respublikasi Davlat xavfsizlik xizmati bayrogʻi va emblemasidan foydalanish tartibi toʻgʻrisidagi NIZOM [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] Ushbu Nizom Oʻzbekiston Respublikasi Davlat xavfsizlik xizmati (bundan buyon matnda Xizmat deb yuritiladi) bayrogʻi va emblemasini tayyorlash, undan foydalanish, saqlash va yoʻq qilish tartibini belgilaydi. 1-bob. Umumiy qoidalar [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 1. Xizmat bayrogʻi va emblemasi Xizmatning rasmiy ramzlari hisoblanadi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 2. Xizmat bayrogʻi va emblemasi oʻlchamidan qatʼi nazar, Oʻzbekiston Respublikasi Prezidentining 2018-yil 14-martdagi PF-5379-son “Oʻzbekiston Respublikasining Davlat xavfsizligi tizimini takomillashtirish chora-tadbirlari toʻgʻrisida”gi Farmonida keltirilgan namunalarga muvofiq boʻlishi kerak. LexUZ sharhi Qarang: Oʻzbekiston Respublikasining “ Oʻzbekiston Respublikasi Davlat xavfsizlik xizmati toʻgʻrisida ”gi Qonuni . [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 3. Xizmat bayrogʻi va emblemasi Xizmat harbiy xizmatchilari uchun Vatanga sadoqat bilan xizmat qilishni, Oʻzbekistonning davlat suverenitetini, hududiy yaxlitligini va xavfsizligini himoya qilish muqaddas burch ekanligini eslatib turishga xizmat qiladi. 2-bob. Xizmat bayrogʻi va emblemasini tayyorlash va undan foydalanish [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 4. Xizmat bayrogʻi va emblemasini tayyorlash qonunchilikda belgilangan tartibda amalga oshiriladi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 5. Xizmat bayrogʻidan quyidagi bino va inshootlarda foydalaniladi: Xizmat markaziy devoni binosida va rahbariyati xizmat xonalarida; Xizmatning Qoraqalpogʻiston Respublikasi, viloyatlar va Toshkent shahri boʻyicha boshqarmalari, ularning tumanlar (shaharlar) boʻyicha boʻlimlari (boʻlinmalari), Xizmatning chegara qoʻshinlari, shuningdek Xizmatning zimmasiga yuklatilgan vazifalarni bajarish uchun tashkil etiladigan boshqa organlar binolarida; Xizmatning Qoraqalpogʻiston Respublikasi, viloyatlar va Toshkent shahri boʻyicha boshqarmalari, ularning tumanlar (shaharlar) boʻyicha boʻlimlari (boʻlinmalari), Xizmatning chegara qoʻshinlari, shuningdek Xizmatning zimmasiga yuklatilgan vazifalarni bajarish uchun tashkil etiladigan boshqa organlar boshliqlarining xizmat xonalarida; Xizmat tarixi muzeyi, maʼnaviyat va maʼrifat xonalarida hamda majlislar zallarida; Xizmat ishtirokida yoki tashabbusi bilan tashkil etilayotgan sport musobaqalari va boshqa tadbirlar oʻtkazilayotgan bino va inshootlarda. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 6. Xizmat bayrogʻi Oʻzbekiston Respublikasi va Qoraqalpogʻiston Respublikasining Davlat bayroqlari bilan bir vaqtda koʻtarilganda oʻng tomondan koʻtariladi (binoning fasad qismiga qarab turganda). Xizmat bayrogʻi Oʻzbekiston Respublikasi va Qoraqalpogʻiston Respublikasining Davlat bayroqlari bilan bir tekis joylashtiriladi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 7. Xizmat bayrogʻi binolarning asosiy joyida yoki buning uchun maqbul boʻlgan boshqa joyda yoxud tegishli tutqichi boʻlgan dastada yoki flagshtokda bayroqning dastasi binoning old tomoni bilan koʻpi bilan 45 gradusli burchak hosil qiladigan tarzda koʻtariladi. Koʻtarib qoʻyilgan Xizmat bayrogʻining matosi yer sathidan kamida 2,5 metr balandlikda boʻlishi kerak. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 8. Xizmat bayrogʻi tasviri quyidagi hollarda qoʻllanilishi mumkin: Xizmat avtotransport vositalari, maxsus va harbiy texnikalarida; Xizmat harbiy xizmatchilarining harbiy formali kiyim-kechaklarida va farqlovchi nishonlarida; Xizmat harbiy xizmatchilari uchun oʻtkaziladigan oʻquv-tarbiya jarayonida; Xizmat rasmiy veb-saytlarida. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 9. Xizmat emblemasi quyidagilarda joylashtiriladi: Xizmat markaziy devoni binosida va rahbariyati xizmat xonalarida; Xizmatning Qoraqalpogʻiston Respublikasi, viloyatlar va Toshkent shahri boʻyicha boshqarmalari, ularning tumanlar (shaharlar) boʻyicha boʻlimlari (boʻlinmalari), Xizmatning chegara qoʻshinlari, shuningdek Xizmatning zimmasiga yuklatilgan vazifalarni bajarish uchun tashkil etiladigan boshqa organlar binolarida; Xizmat ofitserlar tarkibidagi harbiy xizmatchilarning xizmat guvohnomasida. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 10. Xizmat emblemasi tasviri quyidagi hollarda qoʻllanilishi mumkin: Xizmat avtotransport vositalari, maxsus va harbiy texnikalarida; Xizmat harbiy xizmatchilarining harbiy formali kiyim-kechaklarida va farqlovchi nishonlarida; Xizmat tarixi muzeyi, maʼnaviyat va maʼrifat xonalarida hamda majlislar zallarida; Xizmat harbiy xizmatchilari uchun oʻtkaziladigan oʻquv-tarbiya jarayonida; Xizmat faxriy yorliqlarida hamda ichki va xalqaro yozishma hujjatlarida; Xizmat rasmiy veb-saytlari va nashrlarida; Xizmat idoraviy koʻkrak va esdalik nishonlarida. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 11. Xizmat bayrogʻi va emblemasi tasviridan quyidagi hollarda foydalanishga ruxsat etiladi: Xizmat buyurtmasi boʻyicha chop etiladigan bosma mahsulotlarda; Xizmat tomonidan, shuningdek u bilan hamkorlikda suratga olinadigan kino, video va fotomateriallarda; Xizmat buyurtmasiga koʻra tayyorlanadigan idoraviy, axborot va esdalik sovgʻa mahsulotlari hamda qadoqlangan paketlarga tushirilgan tasvir sifatida, shu jumladan logotip, kubok, sport medallari, vimpellar va diplomlarda. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 12. Xizmat bayrogʻi va emblemasi butun hamda rangi buzilmagan holda koʻtariladi va joylashtiriladi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 13. Xizmat bayrogʻi va emblemasining oʻlchami, oʻrnatilgan yoki joylashtirilgan joylariga mos kelishi kerak. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 14. Jismoniy va yuridik shaxslar tomonidan tovarlarni ishlab chiqarish (ishlarni bajarish va xizmat koʻrsatish) va realizatsiya qilishda Xizmat bayrogʻi va emblemasi tasviri tushirilgan belgilardan foydalanish taqiqlanadi, bundan Xizmat buyurtmasiga asosan tovarlarni ishlab chiqarish (ishlarni bajarish va xizmat koʻrsatish), shuningdek qonunchilikda nazarda tutilgan hollar mustasno. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 15. Yuridik shaxslarning ramziy belgilari Xizmat bayrogʻi va emblemasi bilan aynan oʻxshash boʻlishi mumkin emas. 3-bob. Xizmat bayrogʻi va emblemasini saqlash va yoʻq qilish [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 16. Xizmat bayrogʻi va emblemasini saqlash, hisobini yuritish, berish va ishlatish Xizmat Raisi, Qoraqalpogʻiston Respublikasi, viloyatlar va Toshkent shahri boʻyicha boshqarmalari, ularning tumanlar (shaharlar) boʻyicha boʻlimlari (boʻlinmalari), Xizmatning chegara qoʻshinlari, shuningdek Xizmatning zimmasiga yuklatilgan vazifalarni bajarish uchun tashkil etiladigan boshqa organlar boshliqlari tomonidan tayinlanadigan moddiy javobgar shaxslar tomonidan taʼminlanadi, bundan ushbu Nizomning 9-bandi toʻrtinchi xatboshisida nazarda tutilgan holat mustasno. 17. Xizmat bayroqlari va emblemalari keyinchalik foydalanish uchun yaroqsizligi aniqlanganda, moddiy javobgar shaxs ularni almashtirish boʻyicha zarur choralar koʻradi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 18. Binoning old tomonida joylashtirilgan Xizmat bayrogʻini almashtirish uning es iga koʻra, bir yilda koʻpi bilan toʻrt marta amalga oshiriladi. Bino ichida va majlislar zallaridagi bayroq uch yilda bir martadan koʻp boʻlmagan muddatda almashtiriladi. Agar belgilangan muddat tamom boʻlgandan keyin Xizmat bayrogʻi qoniqarli holatda boʻlsa, u almashtirilmaydi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 19. Xizmat emblemasi koʻpi bilan besh yilda bir marta almashtiriladi. Agar ushbu muddat oʻtgach belgi qoniqarli holatda boʻlsa, u almashtirilmaydi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.03.00 Davlat xavfsizlik xizmati organlari] 20. Dastlabki koʻrinishini yoʻqotgan yoki foydalanishga yaroqsiz boʻlib qolgan Xizmat bayrogʻi va emblemasini yoʻq qilish qayta foydalanishni istisno etish maqsadida yoqish, eritish va maydalash yoʻllari orqali amalga oshirilishi shart. Foydalanishga yaroqsiz boʻlib qolgan Xizmat bayrogʻi va emblemasini yoʻq qilish toʻgʻrisida tegishli dalolatnoma moddiy javobgar shaxs tomonidan tuziladi. 4-bob. Yakunlovchi qoida 21. Ushbu Nizom talablari buzilishida aybdor shaxslar qonunchilik hujjatlarida belgilangan tartibda javob beradi. (Qonunchilik maʼlumotlari milliy bazasi, 20.10.2023-y., 10/23/3466/0790-son)